Diari Oficial de la Generalitat Valenciana


Sumari del DOGV 5878, del 24-10-2008 (2008/12531)

Judici verbal (desnonament per falta de pagament) 000478/8871 NB. Notificació de la sentència a Francisco Javier Baeza Alonso.
------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12202


Data del document
:   01-02-2008

Organisme emissor
:   Jutjat de Primera Instància Número 15 de València

Tipus de document
:   Edicte

Descriptors 

:   * sistema judicial

Judici verbal (desnonament per falta de pagament) 000478/2303 VP. Notificació de la sentència a Francisco Javier Baeza Alonso. [2008/12351]  
Part demandant: Gabriel Aroca Gasco.  
Part demandada: Francisco Javier Baeza Alonso.  
Sobre: verbals arrendataris i precaris.  
En el judici a què es fa referència s'ha dictat la resolució que té el text, literalment, com segueix:  
«Sentència número 000141/2007  
Jutge que la dicta: Esteban Taverner Moreno.  
Lloc: València.  
Data: 28 de juny de 2007.  
Part demandant: Gabriel Aroca Gasco.  
Advocat: -  
Procurador: María Mercedes Polo López.  
Part demandada: Francisco Javier Baeza Alonso.  
Advocat: -  
Procurador:  
Objecte del judici: verbals arrendataris i precaris.  
Antecedents de fet  
Primer. Que la representació de la part actora va formular una demanda d'acord amb les prescripcions legals, en la qual sol·licitava, amb l'al·legació prèvia dels fets i els fonaments de dret que va considerar que hi eren aplicables, que es dictara una sentència per la qual es declarara resolt el contracte d'arrendament subscrit entre les parts sobre l'habitatge siti a València, al carrer de Mariano Brull, número 24, 6, per la falta de pagament de les rendes convingudes i quantitats assimilades segons consta del desglossament indicat en el fet quart de la demanda, que ascendeix a un total de 3.041,74 euros.  
Segon. Una vegada celebrada la vista el dia i l'hora assenyalats, va comparéixer la procuradora senyora Polo López, en nom i representació del demandant, i no hi va comparéixer el demandat en la forma legal. Es va practicar la prova proposada amb el resultat que consta en les actuacions i les actuacions van quedar concloses per a sentència sense cap altre tràmit.  
Tercer. En la tramitació d'este procediment s'han observat les prescripcions legals i les restants aplicables de forma pertinent.  
Fonaments de dret  
Primer. Que en estes actuacions s'exerceix l'acció resolutòria de contracte d'arrendament que disposa l'article 27.2.a de la Llei d'Arrendaments Urbans, per falta de pagament de la renda estipulada, la competència de la qual està atribuïda a este Jutjat en virtut del que estableixen els articles 38 de la Llei d'Arrendaments Urbans i 52.7 de la Llei d'Enjudiciament Civil, havent de seguir el procediment que estableixen els articles 437 i següents de la Llei d'Enjudiciament Civil, en virtut del que estableix l'article 250.1 del mateix text legal. I vist que no va comparéixer la demandada en la forma legal en la data del judici, pertoca, atés el que estableix l'article 440.2, declarar el desnonament sense cap altre tràmit, tal com va instar l'actora en l'acte del judici.  
Segon. Que segons el que estableix l'article 27.2.a de la Llei d'Arrendaments Urbans, pertoca la resolució del contracte d'arrendament a instàncies de l'arrendador quan existisca una falta de pagament de les rendes o de qualsevol altra quantitat que haguera assumit o correspost pagar a l'arrendatari, i atés que s'ha acreditat de la documental aportada en les actuacions el descobert existent en el pagament de les rendes, pertoca dictar una sentència que estime la demanda de forma íntegra per ajustar-se a dret, i que declare el desnonament de la demandada, advertint-la de llançament si no efectua el desallotjament dins del termini legal.  
L'article 40 de la Llei d'Arrendaments Urbans permet exercir de forma acumulada l'acció de desnonament per falta de pagament i la reclamació de les rendes degudes, i atés que ha quedat acreditat de la documental practicada i del mateix reconeixement del demandat el deute de les rendes pendents pel demandat, d'acord amb el que estableix l'article 114.1 de la Llei d'Arrendaments Urbans de 24 de desembre de 1964, que regula este arrendament, pertoca acordar-ne el desnonament; de l'aplicació dels articles 1091 Codi Civil "Les obligacions que naixen dels contractes tenen força de llei entre les parts contractants, i han de complir-se d'acord amb estos" i 1101 Codi Civil "Queden subjectes a la indemnització dels danys i perjudicis produïts els qui en el compliment de les seues obligacions incórreguen en frau, negligència o morositat, i els qui de qualsevol manera contravinguen el tenor d'aquelles", naix el dret de l'actor a reclamar el deute al demandat; pertoca, per tant, dictar una sentència que estime en la totalitat la demanda per ajustar-se a dret i que declare el desnonament de la demandada, advertint-la de llançament si no efectua el desallotjament dins del termini legal, i que condemne el demandat a pagar les quantitats degudes.  
Tercer. Respecte de les costes, l'article 394.1 de la Llei d'Enjudiciament Civil estableix que "En els processos declaratius, les costes de la primera instància s'imposaran a la part que haja vist rebutjades totes les seues pretensions, llevat que el tribunal considere, i així ho raone, que el cas presentava seriosos dubtes de fet o de dret.  
Per a estimar, a l'efecte de condemna en costes, que el cas era jurídicament dubtós, es tindrà en compte la jurisprudència dictada en casos semblants.»  
Com que esta demanda estima totalment les pretensions de l'actora, pertoca condemnar la demandada a pagar-les.  
Vistos els articles esmentats i els restants aplicables de forma pertinent i general a este cas.  
Dispositiva  
Amb l'estimació íntegra de la demanda interposada declare que pertoca el desnonament de la finca descrita en el fet primer d'esta resolució, i condemne el demandat a desallotjar-la i deixar-la lliure i a disposició de la part actora en el termini legal, amb l'advertència de llançament si no ho fa, i a indemnitzar l'actora amb les quantitats degudes, que en la data de la interposició de la demanda ascendien a 3.041 euros, així com les corresponents a renda i quantitats assimilades que vencen fins al moment de desallotjar-la. Tot això amb la imposició expressa de costes a la part demandada.  
Manera d'impugnació: per mitjà d'un recurs d'apel·lació davant de l'Audiència Provincial de València (article 455 LECn).  
El recurs es prepararà per mitjà d'un escrit que caldrà presentar en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada i on es manifeste la voluntat d'interposar-hi un recurs, amb la indicació dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
Atés que es desconeix el domicili o la residència de la part demandada, mitjançant una provisió el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a terme la diligència de notificació de la sentència al demandat senyor Baeza Alonso.  
València, 1 de febrer de 2008.- La secretària judicial: Rosa Mª Sánchez Galera.